Държавен вестник, бр. 33, 2000 г., стр. 7

Б Р О Й 33
Д Ъ Р Ж А В Е Н   В Е С Т Н И К
С Т Р .  7
§ 33. Създава се чл. 48:
“Чл. 48. Който подаде декларация по чл. 37,
ал. 1, т. 14 с невярно съдържание, се наказва с
глоба от 10 000 лв. до 15 000 лв., ако не подлежи
на по-тежко наказание, съответно с имущест-
вена санкция от 50 000 лв. до 100 000 лв.”
§ 34. Досегашният чл. 40а става чл. 49 и се
изменя така:
“Чл. 49. Който наруши разпоредбите по чл. 32
и 34 се наказва с глоба от 15 000 лв. до 50 000 лв.,
съответно му се налага имуществена санкция от
50 000 лв. до 100 000 лв., а тютюневите изделия и
превозните средства, послужили за транспорти-
рането им, се отнемат в полза на държавата.”
§ 35. Досегашният чл. 41 става чл. 50 и се
изменя така:
“Чл. 50. Който наруши разпоредбите на чл. 35
се наказва с глоба от 15 000 лв. до 50 000 лв.,
съответно му се налага имуществена санкция
от 50 000 лв. до 100 000 лв.”
§ 36. Досегашният чл. 42 става чл. 51 и в него
думите “от 50 000 лв. до 500 000 лв.” се заменят
с “от 100 000 лв. до 150 000 лв.”.
§ 37. Член 42а се отменя.
§ 38. Досегашният чл. 43 става чл. 52 и в него
се правят следните изменения и допълнения:
1. Досегашният текст става ал. 1 и се изме-
ня така:
“Чл. 52. (1) Нарушенията по закона се уста-
новяват с актове, съставени от органите на:
1. Министерството на финансите—в случаи-
те по чл. 32 и 34;
2. Министерството на земеделието и гори-
те—в случаите по чл. 4, 5, 11, 18 и 32.
3. Министерството на икономиката—в слу-
чаите по чл. 11, 18, 30, 32, 34 и 35;
4. Министерството на вътрешните работи—
в случаите по чл. 34;
5. областния управител—в случаите по
чл. 6 и 13.”
2. Създава се ал. 2:
“(2) Наказателните постановления се издават
от съответния министър или областен управител
или от упълномощените от тях длъжностни лица.”
§ 39. Досегашният чл. 44 става чл. 53.
§ 40. Създава се нов § 1 като “Допълнителна
разпоредба”:
“ДОПЪЛНИТЕЛНА РАЗПОРЕДБА
§ 1. По смисъла на закона:
1. “Тютюн” е земеделска култура, произ-
ведена от тютюневи семена. “Тютюн” е също
така тютюневи листа, обрани в техническа
зрелост, изсушени, както и неизсушени едро-
листни тютюни.
2. “Суров тютюн” е тютюневи листа, обрани
в техническа зрелост, сушени на слънце, на сян-
ка или с топъл въздух, групирани съобразно
беритбата с еднородно качество и нормално
влагосъдържание в производителски опаковки.
3. “Манипулиран тютюн” е съхраненият и
отгледан изкупен суров тютюн, който е пре-
търпял сортировка, обезжилване, стабилизи-
ране на влагосъдържанието, опаковане, съх-
раняване и е предназначен за производство
на тютюневи изделия.
4. “Тютюневи изделия” са:
а) цигара—цилиндрично тяло, формирано от
специална хартия чрез залепване, равномерно
запълнено с нарязан тютюн (влакна);
б) цигара с филтър—цигара, състояща се от
тютюнева част и филтър;
в) пура—цилиндрично тяло, формирано от
два пласта спирално навити и залепени тютю-
неви листа, запълнено равномерно с надробен
на късове тютюн;
г) пурета—цилиндрично тяло, формирано от
един пласт спирално навит и залепен тютюнев
лист, запълнено равномерно с надробен на къ-
сове тютюн;
д) тютюн за лула—нарязан тютюн, изработен
от смеска на различни типове, произходи и класи
тютюни, предназначени за консумация с лула;
е) тютюн за дъвчене—тютюн във формата
на ролки, ленти или кубчета и блокчета, които
са пуснати за продажба на дребно и са специал-
но приготвени за дъвчене, но не и за пушене;
ж) тютюн за смъркане—тютюн на прах или
на гранули (зърна), който е специално пригот-
вен за смъркане, но не и за пушене.
5. “Повторно” е нарушението, извършено в
едногодишен срок след влизане в сила на наказа-
телното постановление, с което на нарушителя е
било наложено наказание за същото нарушение.”
§ 41. Досегашните “Допълнителни и заклю-
чителни разпоредби” стават “Преходни и зак-
лючителни разпоредби” и в тях се правят след-
ните изменения:
1. Досегашният § 1 става § 2.
2. Досегашният § 2 се отменя.
Преходни и заключителни разпоредби
§ 42. Вноските по чл. 19а, ал. 1, т. 6 се включ-
ват в данъчната основа при облагането с данък
върху добавената стойност.
§ 43. Разпоредбите на чл. 19а, ал. 1, т. 3 и чл. 30,
ал. 1, т. 1 и 2 влизат в сила от 1 януари 2001 г.
§ 44. Издадените разрешения за промишле-
на обработка на тютюн и за производство на
тютюневи изделия до влизането в сила на този
закон действат до изтичането на срока, за кой-
то са издадени.
§ 45. Навсякъде думите “Министерството на
земеделието”, “министъра/ът на земеделието”,
“Министерството на търговията и външноико-
номическото сътрудничество” и “министъра/ът
на търговията и външноикономическото сътруд-
ничество” се заменят съответно с “Министерст-
вото на земеделието и горите”, “министъра/ът на
земеделието и горите”, “Министерството на ико-
номиката” и “министъра/ът на икономиката”.
§ 46. Навсякъде думите “фонд “Тютюн” се
заменят с “Фонд “Тютюн”.
Законът е приет от ХХХVIII Народно съб-
рание на 6 април 2000 г. и е подпечатан с офи-
циалния печат на Народното събрание.
Председател на Народното събрание:
Йордан Соколов